CELEX: 32011R0137
Language: ro
Date: 2011-02-16 00:00:00
Title: Regulamentul (UE) nr. 137/2011 al Comisiei din 16 februarie 2011 de modificare a Regulamentului (CE) nr. 2003/2003 al Parlamentului European și al Consiliului privind îngrășămintele în sensul adaptării anexelor I și IV ale acestuia la progresul tehnic  Text cu relevanță pentru SEE

17.2.2011   
            
            
               RO
            
            
               Jurnalul Oficial al Uniunii Europene
            
            
               L 43/1
            
         REGULAMENTUL (UE) NR. 137/2011 AL COMISIEI
   din 16 februarie 2011
   de modificare a Regulamentului (CE) nr. 2003/2003 al Parlamentului European și al Consiliului privind îngrășămintele în sensul adaptării anexelor I și IV ale acestuia la progresul tehnic
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2003/2003 al Parlamentului European și al Consiliului din 13 octombrie 2003 privind îngrășămintele (1), în special articolul 31 alineatele (1) și (3),
   întrucât:
   
               (1)
            
            
               Articolul 3 din Regulamentul (CE) nr. 2003/2003 prevede că orice îngrășământ care aparține unuia dintre tipurile de îngrășăminte menționate în anexa I și care îndeplinește condițiile prevăzute de regulamentul respectiv poate avea mențiunea de „îngrășământ CE”.
            
         
               (2)
            
            
               Formiatul de calciu (CAS 544-17-2) este un îngrășământ cu nutrienți secundari care este utilizat ca îngrășământ foliar pentru cultivarea fructelor într-un stat membru. Substanța este inofensivă în ceea ce privește mediul și sănătatea umană. Prin urmare, pentru a-l face mai ușor accesibil fermierilor din cadrul Uniunii, formiatul de calciu ar trebui să fie recunoscut ca „îngrășământ CE”.
            
         
               (3)
            
            
               Dispozițiile privind oligoelementele chelate și soluțiile de oligoelemente ar trebui să fie adaptate pentru a se permite utilizarea mai multor agenți de chelare, introducerea valorilor comune pentru conținutul minim de oligoelemente solubile în apă și asigurarea că fiecare agent de chelare care chelează cel puțin 1 % din oligoelementul solubil în apă și care este identificat și cuantificat de standardele UE este etichetat. O perioadă tranzitorie suficientă este necesară pentru a permite operatorilor economici să își epuizeze stocurile de îngrășăminte.
            
         
               (4)
            
            
               Oxidul de zinc pudră (CAS 1314-13-2) este un îngrășământ pe bază de zinc inclus în anexa I la Regulamentul (CE) nr. 2003/2003. Utilizarea oxidului de zinc sub formă de pudră prezintă un potențial pericol din cauza prafului. Utilizarea oxidului de zinc sub formă de suspensie stabilă în apă evită acest pericol. Prin urmare, pentru a se permite utilizarea mai sigură a oxidului de zinc, suspensia de îngrășământ pe bază de zinc ar trebui să fie recunoscut ca „îngrășământ CE”. Pentru a permite o anumită suplețe în formulări, utilizarea sărurilor de zinc și a unuia sau mai multor tipuri de chelat/chelați de zinc ar trebui să fie, de asemenea, autorizată în toate suspensiile pe bază de apă.
            
         
               (5)
            
            
               Articolul 23 alineatul (2) din Regulamentul (CE) nr. 2003/2003 conține norme privind compoziția și etichetarea îngrășămintelor constituite din amestecuri de oligoelemente dar acest tip de amestecuri nu sunt încă incluse printre îngrășămintele din anexa I. Prin urmare, îngrășămintele constituite din amestecuri de oligoelemente nu pot fi vândute ca „îngrășăminte CE”. Prin urmare, denumirile de tip de îngrășăminte constituite din oligoelemente ar trebui să fie introduse în anexa I în ceea ce privește îngrășămintele solide și lichide.
            
         
               (6)
            
            
               Acidul iminodisuccinic (denumit în continuare „IDHA”) este un agent de chelare a cărui utilizare este autorizată în două state membre ca pulverizator foliar pentru aplicarea pe sol, în culturile hidroponice și în fertigare. Pentru a-l face ușor accesibil fermierilor din cadrul Uniunii, IDHA ar trebui să fie inclus pe lista agenților de chelare autorizați din anexa I.
            
         
               (7)
            
            
               Articolul 29 alineatul (2) din Regulamentul (CE) nr. 2003/2003 prevede ca monitorizarea „îngrășămintelor CE” să fie efectuată în conformitate cu metodele de analiză care sunt descrise la respectivul articol. Totuși, unele dintre metode nu au fost recunoscute la nivel internațional. Standarde EN au foste elaborate de Comitetul European de Standardizare și ar trebui să înlocuiască aceste metode.
            
         
               (8)
            
            
               Metodele validate publicate ca standarde EN includ, de obicei, un test circular (test între laboratoare) pentru a verifica reproductibilitatea și repetabilitatea metodelor analitice între laboratoare diferite. Prin urmare, ar trebui să se facă distincția între standardele EN validate și metodele nevalidate, pentru a permite identificarea standardelor EN care au fost supuse unui test între laboratoare, în scopul informării controlorilor în legătură cu fiabilitatea statistică a standardelor EN.
            
         
               (9)
            
            
               Pentru a simplifica legislația și a facilita revizuirile viitoare, este oportun să se înlocuiască textul complet al standardelor din anexa IV la Regulamentul (CE) nr. 2003/2003 cu trimiteri la standardele EN care urmează să fie publicate de Comitetul European de Standardizare.
            
         
               (10)
            
            
               Prin urmare, Regulamentul (CE) nr. 2003/2003 ar trebui modificat în consecință.
            
         
               (11)
            
            
               Măsurile prevăzute de prezentul regulament sunt conforme cu avizul comitetului instituit prin articolul 32 din Regulamentul (CE) nr. 2003/2003,
            
         ADOPTĂ PREZENTUL REGULAMENT:
   Articolul 1
   Modificări
   (1)   Anexa I la Regulamentul (CE) nr. 2003/2003 se modifică în conformitate cu anexa I la prezentul regulament.
   (2)   Anexa IV la Regulamentul (CE) nr. 2003/2003 se modifică în conformitate cu anexa II la prezentul regulament.
   Articolul 2
   Dispoziții tranzitorii
   Literele (a)-(e) ale punctului 2 din anexa I se aplică de la 9 octombrie 2012 îngrășămintelor care sunt introduse pe piață înainte de 9 martie 2011.
   Articolul 3
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 februarie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 304, 21.11.2003, p. 1.
   
      ANEXA I
      Anexa I la Regulamentul (CE) nr. 2003/2003 se modifică după cum urmează:
      
                  1.
               
               
                  În secțiunea D, se introduc următoarele rubrici 2.1 și 2.2:
                  
                              „2.1
                           
                           
                              Formiat de calciu
                           
                           
                              Produs obținut pe cale chimică având drept componentă esențială formiatul de calciu
                           
                           
                              33,6 % CaO
                              Calciu exprimat în CaO solubil în apă
                              Formiat: 56 %
                           
                           
                               
                           
                           
                              Oxid de calciu
                              Formiat
                           
                        
                              2.2
                           
                           
                              Formiat de calciu lichid
                           
                           
                              Produs obținut prin dizolvarea în apă a formiatului de calciu
                           
                           
                              21 % CaO
                              Calciu exprimat în CaO solubil în apă
                              Formiat: 35 %
                           
                           
                               
                           
                           
                              Oxid de calciu
                              Formiat”
                           
                        
            
                  2.
               
               
                  Secțiunea E.1 se modifică după cum urmează:
                  
                              (a)
                           
                           
                              În secțiunea E.1.2, rubricile 2b și 2c se înlocuiesc cu următorul text:
                              
                                          „2b
                                       
                                       
                                          Chelat cu cobalt
                                       
                                       
                                          Produs solubil în apă care conține cobalt combinat chimic cu un agent de chelare sau cu agenți de chelare
                                       
                                       
                                          5 % din cobaltul solubil în apă și cel puțin 80 % din cobaltul solubil în apă este chelat cu un agent de chelare sau cu agenți de chelare
                                       
                                       
                                          Denumirea fiecărui agent autorizat de chelare care chelează cel puțin 1 % din cobaltul solubil în apă și care poate fi identificat și cuantificat de un standard european
                                       
                                       
                                          Cobalt (Co) solubil în apă
                                          Opțional: Cobalt (Co) total chelat cu agenți autorizați de chelare
                                          Cobalt (Co) chelat cu fiecare agent autorizat de chelare care chelează cel puțin 1 % din cobaltul solubil în apă și care poate fi identificat și cuantificat de un standard european
                                       
                                    
                                          2c
                                       
                                       
                                          Soluție de îngrășământ pe bază de cobalt
                                       
                                       
                                          Soluție apoasă de tipurile 2a și/sau 2b
                                       
                                       
                                          2 % cobalt solubil în apă
                                       
                                       
                                          Denumirea trebuie să includă:
                                          
                                                      1.
                                                   
                                                   
                                                      numele anionului (anionilor) mineral(i)
                                                   
                                                
                                                      2.
                                                   
                                                   
                                                      denumirea oricărui agent autorizat de chelare care chelează cel puțin 1 % din cobaltul solubil în apă, dacă este prezent, și care poate fi identificat și cuantificat de un standard european
                                                   
                                                
                                       
                                          Cobalt (Co) solubil în apă
                                          Opțional: Cobalt (Co) total chelat cu agenții autorizați de chelare
                                          Cobalt (Co) chelat cu fiecare agent autorizat de chelare care chelează cel puțin 1 % din cobaltul solubil în apă și care poate fi identificat și cuantificat de un standard european”
                                       
                                    
                        
                              (b)
                           
                           
                              În secțiunea E.1.3, rubricile 3d și 3f se înlocuiesc cu următorul text:
                              
                                          „3d
                                       
                                       
                                          Chelat cu cupru
                                       
                                       
                                          Produs solubil în apă care conține cupru combinat chimic cu un agent de chelare sau cu agenți de chelare
                                       
                                       
                                          5 % din cuprul solubil în apă și cel puțin 80 % din cuprul solubil în apă este chelat cu un agent de chelare sau cu agenți de chelare
                                       
                                       
                                          Denumirea fiecărui agent autorizat de chelare care chelează cel puțin 1 % din cuprul solubil în apă și care poate fi identificat și cuantificat de un standard european
                                       
                                       
                                          Cupru (Cu) solubil în apă
                                          Opțional: Cupru (Cu) total chelat cu agenții autorizați de chelare
                                          Cupru (Cu) chelat cu fiecare agent autorizat de chelare care chelează cel puțin 1 % din cuprul solubil în apă și care poate fi identificat și cuantificat de un standard european
                                       
                                    
                                          3f
                                       
                                       
                                          Soluție de îngrășământ pe bază de cupru
                                       
                                       
                                          Soluție apoasă de tipurile 3a și/sau 3d
                                       
                                       
                                          2 % cupru solubil în apă
                                       
                                       
                                          Denumirea trebuie să includă:
                                          
                                                      1.
                                                   
                                                   
                                                      numele anionului (anionilor) mineral(i)
                                                   
                                                
                                                      2.
                                                   
                                                   
                                                      denumirea oricărui agent autorizat de chelare care chelează cel puțin 1 % din cuprul solubil în apă, dacă este prezent, și care poate fi identificat și cuantificat de un standard european
                                                   
                                                
                                       
                                          Cupru (Cu) solubil în apă
                                          Opțional: Cupru (Cu) total chelat cu agenții autorizați de chelare
                                          Cupru (Cu) chelat cu fiecare agent autorizat de chelare care chelează cel puțin 1 % din cuprul solubil în apă și care poate fi identificat și cuantificat de un standard european”
                                       
                                    
                        
                              (c)
                           
                           
                              În secțiunea E.1.4, rubricile 4b și 4c se înlocuiesc cu următorul text:
                              
                                          „4b
                                       
                                       
                                          Chelat cu fier
                                       
                                       
                                          Produs solubil în apă care conține fier combinat chimic cu un agent de chelare sau cu agenți de chelare
                                       
                                       
                                          5 % fier solubil în apă, din care fracțiunea chelată reprezintă cel puțin 80 %, și cel puțin 50 % din fierul solubil în apă este chelat cu agentul (agenții) de chelare autorizat (autorizați)
                                       
                                       
                                          Denumirea fiecărui agent autorizat de chelare care chelează cel puțin 1 % din fierul solubil în apă și care poate fi identificat și cuantificat de un standard european
                                       
                                       
                                          Fier (Fe) solubil în apă
                                          Opțional: Fier (Fe) total chelat cu agenții autorizați de chelare
                                          Fier (Fe) chelat cu fiecare agent autorizat de chelare care chelează cel puțin 1 % din fierul solubil în apă și care poate fi identificat și cuantificat de un standard european
                                       
                                    
                                          4c
                                       
                                       
                                          Soluție de îngrășământ pe bază de fier
                                       
                                       
                                          Soluție apoasă de tipurile 4a și/sau 4b
                                       
                                       
                                          2 % fier solubil în apă
                                       
                                       
                                          Denumirea trebuie să includă:
                                          
                                                      1.
                                                   
                                                   
                                                      numele anionului (anionilor) mineral(i)
                                                   
                                                
                                                      2.
                                                   
                                                   
                                                      denumirea oricărui agent autorizat de chelare care chelează cel puțin 1 % din fierul solubil în apă, dacă este prezent, și care poate fi identificat și cuantificat de un standard european
                                                   
                                                
                                       
                                          Fier (Fe) solubil în apă
                                          Opțional: Fier (Fe) total chelat cu agenții autorizați de chelare
                                          Fier (Fe) chelat cu fiecare agent autorizat de chelare care chelează cel puțin 1 % din fierul solubil în apă și care poate fi identificat și cuantificat de un standard european”
                                       
                                    
                        
                              (d)
                           
                           
                              În secțiunea E.1.5, rubricile 5b și 5e se înlocuiesc cu următorul text:
                              
                                          „5b
                                       
                                       
                                          Chelat cu mangan
                                       
                                       
                                          Produs solubil în apă care conține mangan combinat chimic cu un agent de chelare sau cu agenți de chelare
                                       
                                       
                                          5 % din cobaltul solubil în apă și cel puțin 80 % din manganul solubil în apă este chelat cu un agent de chelare sau cu agenți de chelare
                                       
                                       
                                          Denumirea fiecărui agent autorizat de chelare care chelează cel puțin 1 % din manganul solubil în apă și care poate fi identificat și cuantificat de un standard european
                                       
                                       
                                          Mangan (Mn) solubil în apă
                                          Opțional: Mangan (Mn) total chelat cu agenții autorizați de chelare
                                          Mangan (Mn) chelat cu fiecare agent autorizat de chelare care chelează cel puțin 1 % din manganul solubil în apă și care poate fi identificat și cuantificat de un standard european
                                       
                                    
                                          5e
                                       
                                       
                                          Soluție de îngrășământ pe bază de mangan
                                       
                                       
                                          Soluție apoasă de tipurile 5a și/sau 5b
                                       
                                       
                                          2 % mangan solubil în apă
                                       
                                       
                                          Denumirea trebuie să includă:
                                          
                                                      1.
                                                   
                                                   
                                                      numele anionului (anionilor) mineral(i)
                                                   
                                                
                                                      2.
                                                   
                                                   
                                                      denumirea oricărui agent autorizat de chelare care chelează cel puțin 1 % din manganul solubil în apă, dacă este prezent, și care poate fi identificat și cuantificat de un standard european
                                                   
                                                
                                       
                                          Mangan (Mn) solubil în apă
                                          Opțional: Mangan (Mn) total chelat cu agenții autorizați de chelare
                                          Mangan (Mn) chelat cu fiecare agent autorizat de chelare care chelează cel puțin 1 % din manganul solubil în apă și care poate fi identificat și cuantificat de un standard european”
                                       
                                    
                        
                              (e)
                           
                           
                              În secțiunea E.1.7, rubricile 7b și 7e se înlocuiesc cu următorul text:
                              
                                          „7b
                                       
                                       
                                          Chelat cu zinc
                                       
                                       
                                          Produs solubil în apă care conține zinc combinat chimic cu un agent de chelare sau cu agenți de chelare
                                       
                                       
                                          5 % din zincul solubil în apă și cel puțin 80 % din zincul solubil în apă este chelat cu un agent de chelare sau cu agenți de chelare
                                       
                                       
                                          Denumirea fiecărui agent autorizat de chelare care chelează cel puțin 1 % din zincul solubil în apă și care poate fi identificat și cuantificat de un standard european
                                       
                                       
                                          Zinc (Zn) solubil în apă
                                          Opțional: Zinc (Zn) total chelat cu agenții autorizați de chelare
                                          Zinc (Zn) chelat cu fiecare agent autorizat de chelare care chelează cel puțin 1 % din zincul solubil în apă și care poate fi identificat și cuantificat de un standard european
                                       
                                    
                                          7e
                                       
                                       
                                          Soluție de îngrășământ pe bază de zinc
                                       
                                       
                                          Soluție apoasă de tipurile 7a și/sau 7b
                                       
                                       
                                          2 % zinc solubil în apă
                                       
                                       
                                          Denumirea trebuie să includă:
                                          
                                                      1.
                                                   
                                                   
                                                      numele anionului (anionilor) mineral(i)
                                                   
                                                
                                                      2.
                                                   
                                                   
                                                      denumirea oricărui agent autorizat de chelare care chelează cel puțin 1 % din zincul solubil în apă, dacă este prezent, și care poate fi identificat și cuantificat de un standard european
                                                   
                                                
                                       
                                          Zinc (Zn) solubil în apă
                                          Opțional: Zinc (Zn) total chelat cu agenții autorizați de chelare
                                          Zinc (Zn) chelat cu fiecare agent autorizat de chelare care chelează cel puțin 1 % din zincul solubil în apă și care poate fi identificat și cuantificat de un standard european”
                                       
                                    
                        
                              (f)
                           
                           
                              La secțiunea E.1.7 se adaugă următoarea rubrică 7f:
                              
                                          „7f
                                       
                                       
                                          Suspensie de oxid de zinc
                                       
                                       
                                          Produs obținut prin suspendarea tipurilor 7(a) și/sau 7 (c) și/sau 7(b) în apă
                                       
                                       
                                          Total zinc: 20 %
                                       
                                       
                                          Denumirea trebuie să includă:
                                          
                                                      1.
                                                   
                                                   
                                                      denumirea(denumirile) anionilor;
                                                   
                                                
                                                      2.
                                                   
                                                   
                                                      denumirea oricărui agent autorizat de chelare care chelează cel puțin 1 % din zincul solubil în apă, dacă este prezent, și care poate fi identificat și cuantificat de un standard european;
                                                   
                                                
                                       
                                          Zinc (Zn) total
                                          Zinc (Zn) solubil în apă, dacă este prezent
                                          Zinc (Zn) chelat cu fiecare agent autorizat de chelare care chelează cel puțin 1 % din zincul solubil în apă și care poate fi identificat și cuantificat de un standard european”
                                       
                                    
                        
            
                  3.
               
               
                  Secțiunea E.2 se modifică după cum urmează:
                  
                              (a)
                           
                           
                              Titlul secțiunii E.2 se înlocuiește cu următorul text:
                              „E.2.   Concentrațiile minime de oligoelemente, în procent de masă de îngrășământ; tipuri de îngrășăminte constituite din amestecuri de oligoelemente”.
                           
                        
                              (b)
                           
                           
                              Titlul secțiunii E.2.1 se înlocuiește cu următorul text:
                              „E.2.1.   Concentrațiile minime de oligoelemente în amestecuri solide sau lichide de îngrășăminte constituite din oligoelemente, în procent de masă de îngrășământ”.
                           
                        
                              (c)
                           
                           
                              În secțiunea E.2.1, cele două propoziții de sub tabel sunt eliminate.
                           
                        
                              (d)
                           
                           
                              Titlul secțiunii E.2.2 se înlocuiește cu următorul text:
                              „E.2.2.   Conținutul minim de oligoelemente în îngrășămintele CE conținând nutrienți principali și/sau secundari cu oligoelement(e) aplicat(e) pe sol, în procent de masă de îngrășământ”.
                           
                        
                              (e)
                           
                           
                              Titlul secțiunii E.2.3 se înlocuiește cu următorul text:
                              „E.2.3   Conținutul minim de oligoelemente în îngrășămintele CE conținând nutrienți principali și/sau secundari cu oligoelemente pentru pulverizare folială, în procent de masă de îngrășământ”.
                           
                        
                              (f)
                           
                           
                              Se adaugă următoarea secțiune E.2.4:
                              „E.2.4.   Amestecuri solide sau lichide de îngrășăminte cu oligoelemente
                              
                              
                                          Nr.
                                       
                                       
                                          Denumirea de tip
                                       
                                       
                                          Date referitoare la modul de fabricație și componentele principale
                                       
                                       
                                          Conținutul total minim de oligoelemente (procent din masă)
                                          Date privind exprimarea nutrienților
                                          Alte cerințe
                                       
                                       
                                          Alte date despre denumirea de tip
                                       
                                       
                                          Conținutul de nutrienți care trebuie declarat
                                          Formele și solubilitățile nutrienților
                                          Alte criterii
                                       
                                    
                                          1
                                       
                                       
                                          2
                                       
                                       
                                          3
                                       
                                       
                                          4
                                       
                                       
                                          5
                                       
                                       
                                          6
                                       
                                    
                                          1
                                       
                                       
                                          Amestec de oligoelemente
                                       
                                       
                                          Produs obținut prin amestecarea a două sau mai multe îngrășăminte de tip E.1
                                       
                                       
                                          Total oligoelemente: 5 % din masa îngrășământului
                                          Oligoelemente individuale în conformitate cu secțiunea E.2.1
                                       
                                       
                                          Denumirea trebuie să includă:
                                          
                                                      1.
                                                   
                                                   
                                                      denumirea fiecărui anion mineral, dacă este prezent
                                                   
                                                
                                                      2.
                                                   
                                                   
                                                      denumirea (denumirile) oricărui agent de chelare autorizat, dacă este prezent
                                                   
                                                
                                       
                                          Conținutul total al fiecărui nutrient
                                          Conținutul solubil în apă al fiecărui nutrient, dacă este prezent
                                          Oligoelement chelat cu fiecare agent (agenți) de chelare autorizat (autorizați), dacă este (sunt) prezent (prezenți)
                                       
                                    
                                          2
                                       
                                       
                                          Amestec lichid de oligoelemente
                                       
                                       
                                          Produs obținut prin dizolvarea și/sau suspendarea în apă a două sau mai multe îngrășăminte de tip E.1
                                       
                                       
                                          Total oligoelemente: 2 % din masa îngrășământului
                                          Oligoelemente individuale în conformitate cu secțiunea E.2.1
                                       
                                       
                                          Denumirea trebuie să includă:
                                          
                                                      1.
                                                   
                                                   
                                                      denumirea fiecărui anion mineral, dacă este prezent
                                                   
                                                
                                                      2.
                                                   
                                                   
                                                      denumirea (denumirile) oricărui agent de chelare autorizat, dacă este prezent
                                                   
                                                
                                       
                                          Conținutul total al fiecărui nutrient
                                          Conținutul solubil în apă al fiecărui nutrient, dacă este prezent
                                          Oligoelement chelat cu fiecare agent (agenți) de chelare autorizat (autorizați), dacă este (sunt) prezent (prezenți)”
                                       
                                    
                        
            
                  4.
               
               
                  În secțiunea E.3.1 se adaugă următoarea rubrică:
                  
                              „Acid iminodisuccinic
                           
                           
                              IDHA
                           
                           
                              C8H11O8N
                           
                           
                              131669-35-7”.
                           
                        
            
   
      ANEXA II
      Secțiunea B din anexa IV la Regulamentul (CE) nr. 2003/2003 se modifică după cum urmează:
      
                  1.
               
               
                  Metoda 2.6.2 se înlocuiește cu următorul text:
                  „Metoda 2.6.2
                  
                  
                     Determinarea diferitelor forme de azot în îngrășămintele ce conțin azot numai sub formă nitrică și amoniacală și azot din uree în conformitate cu două metode diferite
                  
                  EN 15750: Îngrășăminte și amendamente minerale bazice. Determinarea diferitelor forme de azot în îngrășămintele ce conțin azot numai sub formă nitrică și amoniacală și azot din uree în conformitate cu două metode diferite
                  Această metodă de analiză a fost supusă testului circular.”
               
            
                  2.
               
               
                  Se adaugă următoarea metodă 2.6.3:
                  „Metoda 2.6.3
                  
                  
                     Determinarea condensaților de uree prin utilizarea HPLC – Izobutiliden diuree și crotoniliden-diuree (metoda A) și oligomeri de metilenă uree (metoda B)
                  
                  EN 15705: Îngrășăminte și amendamente minerale bazice. Stabilirea condensaților de uree prin utilizarea HPLC. Izobutiliden diuree și crotoniliden-diuree (metoda A) și oligomeri de metilenă uree (metoda B)
                  Această metodă de analiză a fost supusă testului circular.”
               
            
                  3.
               
               
                  Următorul titlul al metodei 5 este introdus:
                  
                     „Dioxid de carbon”
                  
               
            
                  4.
               
               
                  Se introduce următoarea metodă 5.1:
                  „Metoda 5.1
                  
                  
                     Determinarea dioxidului de carbon – Partea I: metoda pentru îngrășămintele solide
                  
                  EN 14397-1: Îngrășăminte și amendamente minerale bazice. Determinarea dioxidului de carbon. Partea I: metoda pentru îngrășămintele solide
                  Această metodă de analiză a fost supusă testului circular.”
               
            
                  5.
               
               
                  Metoda 8.9 se înlocuiește cu următorul text:
                  „Metoda 8.9
                  
                  
                     Determinarea conținutului de sulfați utilizând trei metode diferite
                  
                  EN 15749: Îngrășăminte și amendamente minerale bazice. Determinarea conținutului de sulfați utilizând trei metode diferite
                  Această metodă de analiză a fost supusă testului circular.”